CELEX: 32020D1545
Language: hr
Date: 2020-10-19 00:00:00
Title: Odluka Vijeća (EU) 2020/1545 od 19. listopada 2020. o potpisivanju, u ime Unije, i privremenoj primjeni Sporazuma u obliku razmjene pisama između Europske unije i Vlade Cookovih Otoka o produljenju Protokola o provedbi Sporazuma o partnerstvu u održivom ribarstvu između Europske unije i Vlade Cookovih Otoka

26.10.2020   
               
               
                  HR
               
               
                  Službeni list Europske unije
               
               
                  L 356/7
               
            
         ODLUKA VIJEĆA (EU) 2020/1545
         od 19. listopada 2020.
         o potpisivanju, u ime Unije, i privremenoj primjeni Sporazuma u obliku razmjene pisama između Europske unije i Vlade Cookovih Otoka o produljenju Protokola o provedbi Sporazuma o partnerstvu u održivom ribarstvu između Europske unije i Vlade Cookovih Otoka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 5.,
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o partnerstvu u održivom ribarstvu između Europske unije i Vlade Cookovih Otoka (1) („Sporazum”), odobren Odlukom Vijeća (EU) 2017/418 (2), stupio je na snagu 10. svibnja 2017. Protokol o provedbi Sporazuma (3) („Protokol”) primjenjivao se od 14. listopada 2016. (4) tijekom razdoblja od četiri godine.
                  
               
                     (2)
                  
                  
                     Protokol prestaje važiti 13. listopada 2020.
                  
               
                     (3)
                  
                  
                     Vijeće je 7. srpnja 2020. ovlastilo Komisiju za otvaranje pregovora s Vladom Cookovih Otoka o sklapanju novog Protokola o provedbi Sporazuma.
                  
               
                     (4)
                  
                  
                     U očekivanju dovršetka pregovora o obnovi Protokola Komisija je u ime Unije u pregovorima dogovorila Sporazum u obliku razmjene pisama između Europske unije i Vlade Cookovih Otoka o produljenju Protokola o provedbi Sporazuma o partnerstvu u održivom ribarstvu između Europske unije i Vlade Cookovih Otoka („Sporazum u obliku razmjene pisama”) za razdoblje od najviše godinu dana. Pregovori su uspješno zaključeni te je razmjena pisama parafirana 29. srpnja 2020.
                  
               
                     (5)
                  
                  
                     Cilj je Sporazuma u obliku razmjene pisama Uniji i Vladi Cookovih Otoka omogućiti nastavak suradnje radi promicanja politike održivog ribarstva i odgovornog iskorištavanja ribolovnih resursa u vodama Cookovih Otoka, a plovilima Unije omogućiti obavljanje ribolovnih aktivnosti u tim vodama.
                  
               
                     (6)
                  
                  
                     Sporazum u obliku razmjene pisama trebalo bi potpisati u ime Unije, podložno njegovu kasnijem sklapanju.
                  
               
                     (7)
                  
                  
                     Kako bi se osigurao kontinuitet ribolovnih aktivnosti plovila Unije u vodama Cookovih Otoka, Sporazum u obliku razmjene pisama trebalo bi privremeno primjenjivati do završetka postupaka potrebnih za njegovo stupanje na snagu,
                  
               DONIJELO JE OVU ODLUKU:
         
            Članak 1.
            Odobrava se potpisivanje u ime Unije Sporazuma u obliku razmjene pisama između Europske unije i Vlade Cookovih Otoka o produljenju Protokola o provedbi Sporazuma o partnerstvu u održivom ribarstvu između Europske unije i Vlade Cookovih Otoka, podložno sklapanju navedenog Sporazuma u obliku razmjene pisama (5).
         
         
            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u obliku razmjene pisama u ime Unije.
         
         
            Članak 3.
            Sporazum u obliku razmjene pisama privremeno se primjenjuje, u skladu s njegovom točkom 6., od 14. listopada 2020. ili od bilo kojeg drugog kasnijeg datuma nakon njegova potpisivanja (6) do završetka postupaka potrebnih za njegovo stupanje na snagu.
         
         
            Članak 4.
            Ova Odluka stupa na snagu na dan donošenja.
         
         
            Sastavljeno u Luxembourgu 19. listopada 2020.
            
               
                  Za Vijeće
               
               
                  Predsjednica
               
               J. KLOECKNER
            
         
         
            (1)  SL L 131, 20.5.2016., str. 3.
         
         
            (2)  Odluka Vijeća (EU) 2017/418 od 28. veljače 2017. o sklapanju u ime Europske unije Sporazuma o partnerstvu u održivom ribarstvu između Europske unije i Vlade Cookovih Otoka te Protokola o provedbi uz navedeni sporazum (SL L 64, 10.3.2017., str. 1.).
         
            (3)  Protokol o provedbi uz Sporazum o partnerstvu u održivom ribarstvu između Europske unije i Vlade Cookovih Otoka (SL L 131, 20.5.2016., str. 10.).
         
            (4)  SL L 289, 25.10.2016., str. 1.
         
         
            (5)  Tekst Sporazuma u obliku razmjene pisama priložen je ovoj Odluci.
         
            (6)  Glavno tajništvo Vijeća objavit će datum od kojeg će se Sporazum u obliku razmjene pisama privremeno primjenjivati u Službenom listu Europske unije.